CELEX: 52015PC0174
Language: mt
Date: 2015-04-22
Title: Proposta għal REGOLAMENT TAL-PARLAMENT EWROPEW U TAL-KUNSILL li jħassar id-Direttiva tal-Kunsill 76/621/KEE dwar l-iffissar tal-livell massimu ta’ aċidu erukiku fiż-żjut u x-xaħmijiet u r-Regolament (KE) Nru 320/2006 li jistabilixxi skema temporanja għar-ristrutturar tal-industrija taz-zokkor

IL-KUMMISSJONI EWROPEA
            Brussell, 22.4.2015
            COM(2015) 174 final
            2015/0090(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jħassar id-Direttiva tal-Kunsill 76/621/KEE dwar l-iffissar tal-livell massimu ta’ aċidu erukiku fiż-żjut u x-xaħmijiet u r-Regolament (KE) Nru 320/2006 li jistabilixxi skema temporanja għar-ristrutturar tal-industrija taz-zokkor
            
               
         
         
            
               MEMORANDUM TA’ SPJEGAZZJONI
            
            
               L-atti li ġew adottati matul dawn l-aħħar deċennji eżawrew l-effetti kollha tagħhom iżda, teknikament, għadhom fis-seħħ. Minħabba l-karattru temporanju tagħhom jew inkella minħabba li l-kontenut tagħhom ġie inkorporat f'atti sussegwenti, dawn issa ma għadhomx validi. Fil-ftehim interistituzzjonali tagħhom, il-Parlament Ewropew, il-Kunsill u l-Kummissjoni, qablu dwar tfassil aħjar tal-liġijiet, li l-liġi Komunitarja għandha tiġi aġġornata u mqassra billi jitneħħew l-atti li ma għadhomx japplikaw. L-atti li ma għadhomx rilevanti għandhom jitneħħew mill-"acquis communautaire", sabiex titjieb it-trasparenza u ċ-ċertezza tal-liġi tal-Unjoni. 
            
            
               Il-Kummissjoni wettqet diversi eżerċizzji sabiex tneħħi mill-acquis il-leġiżlazzjoni li ma għadhiex valida, xi drabi permezz tal-proċedura tradizzjonali tat-tħassir, xi drabi billi tiddikjara l-atti rilevanti tal-Kummissjoni bħala ma għadhomx validi. Il-Kummissjoni identifikat ukoll żewġ atti tal-Kunsill relatati mal-Politika Agrikola Komuni, li huma bbażati fuq l-Artikoli 42 u 43 tat-Trattat (li qabel kienu l-Artikoli 36 u 37), li eżawrew l-effetti prattiċi kollha, iżda li formalment għadhom fis-seħħ. Mhuwiex fl-ambitu tas-setgħat tal-Kummissjoni li tiddikjara l-atti li ġew adottati mill-Kunsill bħala atti li ma għadhomx validi. Fl-interess taċ-ċertezza legali, il-Kummissjoni tissuġġerixxi li l-atti elenkati f'din il-proposta għandhom jitħassru mill-Kunsill u mill-Parlament Ewropew.
            
            
               2015/0090 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               li jħassar id-Direttiva tal-Kunsill 76/621/KEE dwar l-iffissar tal-livell massimu ta’ aċidu erukiku fiż-żjut u x-xaħmijiet u r-Regolament (KE) Nru 320/2006 li jistabilixxi skema temporanja għar-ristrutturar tal-industrija taz-zokkor
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 42 u l-Artikolu 43(2) tiegħu,
            
            
               Wara li kkunsidraw il-proposta mill-Kummissjoni Ewropea,
            
            
               Wara t-trażmissjoni tal-abbozz tal-att leġiżlattiv lill-Parlamenti nazzjonali,
            
            
               Wara li kkunsidraw l-opinjoni tal-Kumitat Ekonomiku u Soċjali Ewropew
                  1
               ,
            
            
               Filwaqt li jaġixxu skont il-proċedura leġiżlattiva ordinarja,
            
            
               Billi:
            
            
               (1)It-titjib fit-trasparenza tal-liġi tal-Unjoni huwa element essenzjali tal-istrateġija għat-tfassil aħjar tal-liġijiet li qed tiġi implimentata mill-istituzzjonijiet tal-Unjoni. F’dak il-kuntest huwa xieraq li dawk l-atti li ma għadx għandhom effett reali jitneħħew mil-leġiżlazzjoni li hija fis-seħħ.
            
            
               (2)L-atti legali li ġejjin, marbuta mal-politika agrikola komuni, ma għadomx validi, minkejja li formalment għadhom fis-seħħ:
            
            
               –Id-Direttiva tal-Kunsill 76/621/KEE
                  2
               . Il-kontenut ta' dik id-Direttiva ġie indirizzat mir-Regolament tal-Kummissjoni (KE) Nru 1881/2006
                  3
               .
            
            
               –Ir-Regolament tal-Kunsill (KE) Nru 320/2006
                  4
               . L-iskema temporanja stabbilita minn dak ir-Regolament kienet applikabbli biss sas-sena tas-suq 2009/2010.
            
            
               (3)Għal raġunijiet ta’ ċertezza u ċarezza tad-dritt, dawn l-atti legali li ma għadhomx validi għandhom jitħassru,
            
         
         
            
               ADOTTAW DAN IR-REGOLAMENT:
            
            
               Artikolu 1
            
            
               Id-Direttiva 76/621/KEE u r-Regolament (KE) Nru 320/2006 qed jitħassru.
            
            
               Artikolu 2
            
            
               Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  ĠU C , , p. .
               
               
                  
                     (2)
                  Id-Direttiva tal-Kunsill 76/621/KEE tal-20 ta' Lulju 1976 dwar l-iffissar tal-livell massimu ta’ aċidu erukiku fiż-żjut u x-xaħmijiet maħsubin bħala tali għall-konsum mill-bniedem u fl-oġġetti tal-ikel li fihom żjut u xaħmijiet miżjudin (ĠU L 202, 28.7.1976, p. 35).
               
               
                  
                     (3)
                  Ir-Regolament tal-Kummissjoni (KE) Nru 1881/2006 tad-19 ta’ Diċembru 2006 li jiffissa l-livelli massimi ta’ ċerti kontaminanti fl-oġġetti tal-ikel (ĠU L 364, 20.12.2006, p. 5).
               
               
                  
                     (4)
                  Ir-Regolament tal-Kunsill (KE) Nru 320/2006 tal-20 ta’ Frar 2006 li jistabbilixxi skema temporanja għar-ristrutturar tal-industrija taz-zokkor fil-Komunità u li jemenda r-Regolament (KE) Nru 1290/2005 dwar il-finanzjament tal-politika agrikola komuni (ĠU L 58, 28.2.2006, p. 42).